Bulutli hisoblash - Delov to‘lqin erkinovich

|
Delov to‘lqin erkinovich
|
bet | 6/45 | Sana | 04.10.2024 | Hajmi | 2,44 Mb. | | #273577 |
Bog'liq BULITLI TEXNOLOGIYALAR.Delov
Bulutli hisoblash - elektron hisoblash xizmatlarini komputer tarmoqlari orqali yetkazib berishni nazarda tutadi. Bunda kompmyuter resurslari foydalanuvchiga internet xizmati tarzida taqdim etiladi. Amazon Web Services kabi bulutli xizmatlar platformalari tarmoqqa ulangan uskunalarga ega bo‘lib, bunday dasturiy taʻminot xizmatlaridan zarur bo‘lgan texnik xizmatni amalga oshirayotganda, Internet resurslaridan zaruriy resurslarni tarqatish va ishlatishda foydalaniladi.
Bulutli hisoblash (inglizcha cloud computing) - maʻlumotlarni taqsimlangan holda hisoblash texnologiyasi bo‘lib, bunda kompyuter resurslari foydalanuvchiga internet xizmati tarzida taqdim etiladi.
Bulutli hisoblash tizimlari avvalo mijoz-server tartibida ishlaydi: mijoz tarmoqdagi bir guruh serverlarning resurslari - protsessor vaqti, operativ xotira, disk maydoni, tarmoq kanallari, ixtisoslashgan kontrollerlar, dasturiy taʻminot va hokazolardan foydalanadi. Ammo, bu guruh mijoz uchun yagona virtual server shaklida ko‘rinadi. Foydalanuvchi o‘z ehtiyojlariga mos ravishda isteʻmol qilinayotgan resurslar hajmini o‘zgartirib borish imkoniyatiga ega. Masalan, maʻlum bir haq evaziga o‘zi egallab turgan disk maydonini kengaytirishi mumkin.
Bulutli hisoblash kompaniyaga ishxonada hisoblash infrastrukturasini qurish va qo‘llab-quvvatlashdan ko‘ra, virtual mashina (VM), saqlash yoki dastur kabi foydali vositalarni, elektr energiyasi tejami kabi imkoniyatlarni beradi.
Bulutli hisoblash tushuncha sifatida juda bahsli hisoblanadi. Bulutli hisob- kitobni taʻriflash so‘ralganda, taʻrif aniq bir umumiy taʻriflarni keltirish qiyin. Keling,
buni bilib olish uchun bulutli hisoblash (cloud computing) ning baʻzi bir taʻriflarini ko‘rib chiqamiz:
Mahalliy server yoki shaxsiy kompyuter o‘rniga maʻlumotlarni saqlash, boshqarish va qayta ishlash uchun internetda joylashtirilgan uzoq serverlar tarmog‘idan foydalanish amaliyoti. Bu esa bulutli hisoblashning taʻriflaridan biri.
Bulutli hisoblash - 2000 yillarning oxirlarida hisoblash resurslaridan foydalanish va isteʻmol qilish hisobiga shakllangan hisoblash terminlari yoki metafara. Bulutli hisoblash markazlashtirilgan maʻlumotlarni saqlash va kompyuter xizmatlari yoki resurslariga onlayn kirish imkonini beradigan masofaviy serverlar va dasturiy tarmoqlar guruhlarini tarqatishni o‘z ichiga oladi.
Bulutli hisoblash Internetda joylashgan, talab qilingan istalgan xizmatlarni Internet orqali yetkazib berish degan tushuncha bu bulutli hisoblashning odatiy taʻriflaridan biridir. Ushbu xizmatlar uchta toifaga bo‘linadi: Infrastructure-as-a- Service (IaaS), Platform-a-Service (PaaS) va Software-as-a-Service (SaaS).
Ayrimlar bulutli hisoblashni Internet texnologiyasidan foydalangan holda IT- imkoniyatlarning kengayishi va elastikligini taʻminlaydigan hisoblash uslubi sifatida taʻriflaydilar.
Standartni belgilaydigan milliy standartlar va texnologiyalar instituti (NIST) bulutli hisoblashga shunday taʻrif beradi: tezkor taʻminlanadigan va boshqaruvda minimal darajada qiyinchilik keltirib chiqaradigan yoki xizmat ko‘rsatish provayderlari bilan hamkorlikda tarqatilishi mumkin bo‘lgan, konfiguratsiya qilinadigan hisoblash resurslarining umumiy to‘plamiga talab bo‘yicha tezkor ulanish va qulay foydalanish uchun model.
IEEE standartlari assotsiatsiyasi (IEEE-SA) bulutni hisoblashni ikki xil taʻriflaydi. P2302 (Cloud Profiles) loyihasi bulutli sotuvchilar, xizmat ko‘rsatuvchi provayderlar va foydalanuvchilar kabi bulutning turli ekotizimlarini taʻkidlaydi. P2302 (Intercloud) loyihasi cloud-to-cloud birgalikda ishlash uchun topologiyani, funksiyalarini va boshqaruvini belgilaydi.
Quyidagi va yuqorida keltirilgan barcha tushunchalardan bulutli hisob- kitoblarning qisqacha va tezkor taʻrifi quyidagilardan iborat: Foydalanuvchilarga maʻlumotlar saqlash, qayta ishlash va ulardan foydalanishga imkon beruvchi uzoq masofali serverlarning virtual tarmog‘i bilan hisoblash usuli, talabga javoban hisoblash xizmatlarini moslashuvchanlik, miqyosi, xavfsizligi va ortiqcha ishlashi bu bulutli hisoblash (cloud computing) dir.
|
| |